Nr. 28529/01.07.2025

**REFERAT DE APROBARE**

**la Proiectul de hotărâre privind constituirea Comisiei de verificare a dreptului de proprietate sau a altui drept real aferentă deciziei de expropriere aprobată prin Hotărârea Consiliului Județean Cluj nr. 104/2025**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin **acțiunea civilă** înregistrată la Tribunalul Cluj sub nr. 2674/117/2021, reclamanții **ȘOICA MIHAI VICTOR** și **ȘOICA HOREA CĂLIN**, în contradictoriu cu Județul Cluj reprezentat de Președintele Consiliului Județean Cluj, au solicitat, pe de o parte, continuarea, finalizarea procedurii de expropriere și emiterea deciziei de expropriere, procedură declanșată prin Hotărârea Consiliului Județean Cluj nr. 103/2011, în ceea ce privește imobilele reclamanților identificate după cum urmează:   * Teren 1 – suprafață de 2900 mp, identificat în tarla 28/1059/6/1 * Teren 2 – suprafață de 120 mp, identificat în tarla 28/1054/10/3   Iar pe de altă parte constatarea calității reclamanților de persoane îndreptățite la încasarea despăgubirilor pentru terenurile expropriate și stabilirea valorii despăgubirilor în conformitate cu prevederile art. 26 din Legea nr. 33/1994.  Prin **Sentința civilă nr. 290/2023** pronunțată în ședința publică din data de 06.06.2023 (comunicată Județului Cluj prin adresa înregistrată la Consiliul Județean Cluj sub nr. 29062/17.07.2023), Tribunalul Cluj a admis în parte cererea reclamanților, dispunând, raportat la obligațiile ce incumbă Județului Cluj în calitate de expropriator, următoarele:  **- *obligă pârâtul să continue și să finalizeze procedura de expropriere declanșată prin Hotărârea nr. 103/2011, respectiv să emită decizia de expropriere, cu privire la imobilul în suprafață de 2900 mp, tarla 28, parcela 1059/6/1;***  *- constată că reclamanții sunt îndreptățiți la plata despăgubirilor de către pârât, în cuantum de 11747,21 lei, pentru exproprierea terenului în suprafață de 120 mp, tarla 28, parcela 1054/10/2;*  *- obligă pârâtul să achite reclamanților suma de 6750 lei cu titlu de cheltuieli de judecată, reprezentând onorariul experților,*  *- respinge, în rest, cererea*.  Prin Încheierea civilă nr. 3515/2025, pronunțată în Dosar nr. 6206/211/2024, Judecătoria Cluj-Napoca s-a pronunțat asupra acțiunii introductive având ca obiect ”aplicare amendă civilă”, în sensul admiterii în parte a cererii de chemare în judecată formulată de creditorii Șoica Mihai Victor și Șoica Horea Călin, în contradictoriu cu debitorul Județul Cluj. În temeiul art. 906 alin. (1) și (2) C. proc. civ., **a** **obligat debitorul, Județul Cluj, să achite în favoarea creditorilor penalităţi în cuantum de 500 lei pe zi de întârziere, începând cu data comunicării prezentei încheieri către debitor** **şi până la executarea integrală a obligației de a face** din titlul executoriu reprezentat de Sentința civilă nr. 290/2023 pronunțată de Tribunalul Cluj, Secția civilă în dosar nr. 2674/117/2021, constând în **continuare și finalizarea procedurii de expropriere declanșată prin Hotărârea nr. 103/2011 și emiterea deciziei de expropriere cu privire la imobilul în suprafață de 2900 mp, tarla 28, parcela 1059/6/1.**  Prin Hotărârea Consiliului Județean Cluj nr. 104/2025 s-a aprobat exproprierea pentru cauză de utilitate publică a imobilului-teren în suprafață de 2900 mp, situat în comuna Apahida, Tarla 28, parcela 1059/6/1, integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m”, pentru punerea în executare a Sentinței civile nr. 290/2023, pronunțată de Tribunalul Cluj în Dosar nr. 2674/117/2021. Persoanele îndreptățite la despăgubiri sunt proprietarii imobilului expropriat, respectiv Șoica Mihai Victor și Șoica Horea Călin.  În conformitate cu art. 15 alin. (8) din Hotărârea Guvernului nr. 53/2011, Comisia este formată din 5 membri, după cum urmează:  a) primarul unităţii administrativ-teritoriale sau, în lipsa acestuia, viceprimarul;  b) un reprezentant al instituţiei prefectului;  c) un reprezentant al oficiului de cadastru şi publicitate imobiliară;  d) 2 reprezentanţi ai expropriatorului, având calificare juridică.  Având în vedere faptul că imobilul expropriat se situează în comuna Apahida, **doamna Primar al Comunei Apahida Belce Cristina Ramona** – în lipsă **domnul Viceprimar Mariș Daniel** – face parte în temeiul legii din Comisia de verificare a dreptului de proprietate sau a altui drept real. Secretariatul Comisiei este asigurat de către **Secretarul General al Unității Administrativ-Teritoriale Comuna Apahida, doamna Bucur Anca.**  Prin adresa nr. 7159/IV/I din 01.07.2025 înregistrată la Consiliul Județean Cluj sub nr. 28557/01.07.2025 Instituția Prefectului – Județul Cluj a desemnat pe **doamna Camelia Bianca Baciu** în calitate de reprezentant al instituției în Comisia de verificare a dreptului de proprietate sau a altui drept real.  Prin adresa nr. 6598/01.07.2025 înregistrată la Consiliul Județean Cluj sub nr. 28602/01.07.2025, Oficiul de Cadastru și Publicitate Imobiliară Cluj a desemnat pe **domnul Ovidiu Oltean**, și în lipsa acestuia pe domnul Mihai Konradi, în calitate de reprezentant al instituției în Comisia de verificare a dreptului de proprietate sau a altui drept real.  Din partea expropriatorului, în Comisia de verificare a dreptului de proprietate sau a altui drept real vor fi desemnați **domnul Pop Dan Vasile** – Șef Serviciu Juridic, Contencios Administrativ, Arhivă și **doamna Oltean Cristina** – consilier juridic.  De asemenea, se vor desemna, în calitate de membri supleanți ai reprezentanţilor expropriatorului în comisia anterior menționată, doamna Costin Bianca Gelia și doamna Muntean Crina Ioana – consilieri juridici în cadrul Serviciului juridic, contencios administrativ, arhivă din cadrul aparatului de specialitate al Consiliului Judeţean Cluj. |
| * 1. **Cerinţe care reclamă oportunitatea actului administrativ:** |
| Întrucât:  - există o hotărâre judecătorească definitivă – Sentința nr. 290/2023 – prin care Județul Cluj este obligat la continuarea și finalizarea procedurii de expropriere începută prin Hotărârea Consiliului Județean Cluj nr. 103/2011, cu privire la terenul în suprafață de 2900 mp, situat în extravilanul comunei Apahida, Tarla 28, parcela 1059/6/1, afectat integral de coridorul de expropriere, conform documentației cadastrale întocmite de societatea Geo Earth SRL,  - expropriatorul a emis decizia de expropriere a imobilului identificat anterior prin Hotărârea Consiliului Județean Cluj nr. 104/2025,  - Judecătoria Cluj-Napoca a stabilit penalități în cuantum de 500 lei/zi de întârziere în sarcina Județului Cluj până la finalizarea procedurii de expropriere, raportat la terenul numiților Șoica Mihai Victor și Șoica Horea Călin, prin Încheierea civilă nr. 3515/2025, definitivă, pronunțată de Judecătoria Cluj-Napoca în Dosar nr. 6206/211/2024,  - art. 18 din Legea nr. 255/2010 prevede faptul că expropriatorul numeşte comisia de verificare a dreptului de proprietate ori a altui drept real, în termen de 5 zile de la emiterea deciziei de expropriere,  Prezentul proiect de hotărâre este oportun și necesar, implicând numirea membrilor Comisiei care constată acceptarea sau, după caz, neacceptarea cuantumului despăgubirii de către proprietari asupra imobilului supus exproprierii. |
| 1. **Schimbari preconizate:** |
| Nu este cazul |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| * Adresa Instituției Prefectului – Județul Cluj nr. 7159/IV/I din 01.07.2025 înregistrată la Consiliul Județean Cluj sub nr. 28557/01.07.2025 * Adresa Oficiului de Cadastru și Publicitate Imobiliară Cluj nr. 6598/01.07.2025 înregistrată la Consiliul Județean Cluj sub nr. 28602/01.07.2025 * Încheierea civilă nr. 3515/2025, definitivă, pronunțată de Judecătoria Cluj-Napoca în Dosar nr. 6206/211/2024, |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**privind constituirea Comisiei de verificare a dreptului de proprietate sau a altui drept real aferentă deciziei de expropriere aprobată prin Hotărârea Consiliului Județean Cluj nr. 104/2025**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. ... din ...... privind constituirea Comisiei de verificare a dreptului de proprietate sau a altui drept real aferentă deciziei de expropriere aprobată prin Hotărârea Consiliului Județean Cluj nr. 104/2025, propus de Președinte – Alin Tișe, care este însoţit de Referatul de aprobare cu nr. 28529 din 01.07.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. ... şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Sentința civilă nr. 290/2023 pronunțată de Tribunalul Cluj în Dosar nr. 2674/117/2021, definitivă;
* Încheierea civilă nr. 3515/2025, definitivă, pronunțată de Judecătoria Cluj-Napoca în Dosar nr. 6206/211/2024
* Adresa Instituției Prefectului – Județul Cluj nr. 7159/IV/I din 01.07.2025 înregistrată la Consiliul Județean Cluj sub nr. 28557/01.07.2025
* Adresa Oficiului de Cadastru și Publicitate Imobiliară Cluj nr. 6598/01.07.2025 înregistrată la Consiliul Județean Cluj sub nr. 28602/01.07.2025

Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, cu modificările și completările ulterioare
* Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare
* Hotărârii Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj-NapocaPista de decolare - aterizare 3500 m", cu modificările și completările ulterioare
* Hotărârii Consiliului Județean Cluj nr. 104/2025privind punerea în executare a Sentinței civile nr. 290/2023 pronunțată de Tribunalul Cluj în Dosar nr. 2674/117/2021

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

***hotărăşte:***

**Art. 1.** **(1)** Se numește Comisia de verificare a dreptului de proprietate sau a altui drept real, care are atribuția de a constata acceptarea sau, după caz, neacceptarea cuantumului despăgubirii de către proprietari asupra imobilului supus exproprierii,în suprafață de 2900 mp, situat în comuna Apahida, Tarla 28, parcela 1059/6/1, integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m”, pentru punerea în executare a Sentinței civile nr. 290/2023, pronunțată de Tribunalul Cluj în Dosar nr. 2674/117/2021, în următoarea componență:

a. doamna **Belce Cristina Ramona** - primar al Comunei Apahida, sau în lipsa acesteia domnul **Mariș Daniel** - viceprimar al Comunei Apahida;

b. doamna **Camelia Bianca Baciu** - consilier superior – Serviciul Juridic – Compartimentul pentru Urmărirea Aplicării Actelor cu Caracter Reparatoriu din cadrul Instituţiei Prefectului Judeţul Cluj;

c. domnul **Oltean Ovidiu** – consilier cadastru la Serviciul Cadastru, iar în lipsa acestuia domnul Konradi Mihai – consilier cadastru la Serviciul Cadastru, ca reprezentant al Oficiului de Cadastru şi Publicitate Imobiliară Cluj;

d. domnul **Pop Dan Vasile** - Șef serviciu - Serviciul Juridic, Contencios Administrativ, Arhivă din cadrul aparatului de specialitate al Consiliului Judeţean Cluj;

e. doamna **Oltean Cristina** - consilier juridic – Serviciul Juridic, Contencios Administrativ, Arhivă din cadrul aparatului de specialitate al Consiliului Judeţean Cluj.

**(2)** Secretariatul Comisiei va fi asigurat de Comuna Apahida, prin intermediul secretarului Comunei Apahida, doamna Bucur Anca.

**(3)** Se desemnează doamna Costin Bianca Gelia și doamna Muntean Crina Ioana - consilieri juridici în cadrul Serviciului juridic, contencios administrativ, arhivă din cadrul aparatului de specialitate al Consiliului Judeţean Cluj- în calitate de membri supleanți ai reprezentanţilor expropriatorului în comisia constituită conform alineatului (1).

**Art. 2**. **(1)** Comisia prevăzută la articolul 1 îşi va desfăşura activitatea la sediul Primăriei Comunei Apahida, în conformitate cu prevederile Legii privind exproprierea pentru cauză de utilitate publică, necesară realizării unor obiective de interes naţional, judeţean şi local nr. 255/2010, cu modificările şi completările ulterioare şi ale Hotărârii Guvernului nr. 53/2011, cu modificările şi completările ulterioare.

**(2)** Suma acordată cu titlu de despăgubire va fi alocată din bugetul Județului Cluj și va fi transferată în contul bancar a oricăruia dintre proprietari, la cererea scrisă a acestora.

**Art. 3.** Cu ducerea la îndeplinire a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică şi persoanele nominalizate la articolul 1.

**Art. 4.** Prezenta hotărâre se comunică, Direcției Juridice, persoanelor nominalizate la art. 1, Consiliului Local al Comunei Apahida, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**ALIN TIȘE SIMONA GACI**

***Nr. …. din …………...***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

**Direcția Juridică**

**Nr. 28530/01.07.2025**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | **privind constituirea Comisiei de verificare a dreptului de proprietate sau a altui drept real aferentă deciziei de expropriere aprobată prin Hotărârea Consiliului Județean Cluj nr. 104/2025** |
| **Compartiment de resort:** | Direcția Juridică |
| **Secțiunea 1 - Documentare și analiză:** | |
| În vederea realizării unei piste aeroportuare care să fie în acord cu reglementările internaționale, să permită circulația cu frecvență mare a aeronavelor române și străine și care să asigure desfășurarea în siguranță a activității aeronautice civile, este necesară construirea unei piste de decolare-aterizare care să deservească Aeroportul Internațional ”Avram Iancu” Cluj. Astfel, pentru realizarea lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m", este necesară exproprierea imobilelor proprietate privată, aflate pe coridorul lucrării susmenţionate. În acest sens, prima lucrare cadastrală a fost întocmită, în vederea exproprierii, de societatea Geo Earth SRL  Potrivit prevederilor art. 6 alin. (1) din H.G. nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean sau local, cu modificările şi completările ulterioare, expropriatorul are obligaţia emiterii deciziei de expropriere pentru întreg coridorul de expropriere sau, în cazuri justificate, pe etape. Astfel, pentru realizarea lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m", Consiliul Judeţean Cluj a aprobat pentru anul 2011 şi 2012, lista imobilelor şi suma aferentă etapei I de exproprieri. Ulterior, Consiliul Judeţean Cluj în anul 2013 a aprobat lista imobilelor şi suma aferentă etapei II de exproprieri, etape în care nu a fost cuprins şi imobilul aflat în proprietatea reclamantei.  Conform Hotărârii Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj – Napoca - Pista de decolare - aterizare 3500 m", modificată şi completată prin Hotărârea Consiliului Judeţean Cluj nr. 189/2011, Hotărârea Consiliului Judeţean Cluj nr. 300/2011, precumşi prin Hotărârea Consiliului Judeţean Cluj nr. 103/2012,s-a aprobat Lista privind imobilele expropriate pentru realizarea obiectivului de interes judeţean „Aeroportul Internaţional Cluj-Napoca-Pista de decolare-aterizare-3500 m”- ETAPA I.  Conform Hotărârii Consiliului Judeţean Cluj nr. 144/2013 privind aprobarea listei cuprinzând imobilele supuse exproprierii pentru realizarea lucrării de utilitate publică „Aeroportul Internaţional Cluj-Napoca- Pista de decolare - aterizare 3500 m” - Etapa a II-a, modificată prin Hotărârea Consiliului Judeţean Cluj nr. 161/2013; a Hotărârii Consiliului Judeţean Cluj nr. 195 din 11 iunie 2013 privind aprobarea sumelor acordate cu titlu de despăgubiri pentru exproprierea imobilelor cuprinse în Etapa a II-a a lucrării de utilitate publică „Aeroportul Internaţional Cluj-Napoca- Pista de decolare-aterizare 3500 m”, precum şi a Hotărârii Consiliului Judeţean Cluj nr. 232/11.07.2013privind exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judetean "Aeroportul Internaţional Cluj-Napoca - Pista de decolare-aterizare 3500 m", cuprinse în Etapa a II-a, s-a aprobat Lista privind imobilele expropriate pentru realizarea obiectivului de interes judeţean „Aeroportul Internaţional Cluj-Napoca-Pista de decolare-aterizare-3500 m”- ETAPA II.  Imobilul de 2.900 mp este cuprins în totalitate pe coridorul de expropriere aferent lucrării de utilitate publică “Aeroportul Internaţional Cluj-Napoca-Pista de decolare-aterizare-3500 m”, aşa cum rezultă şi din “Planul de amplasament şi delimitare al imobilului cu propunerea de dezmembrare” – Anexa nr.1 şi din “Planul de amplasament şi delimitare al imobilului” – Anexa nr. 2.  *Procedura de expropriere a fost demarată la solicitarea Aeroportului Internaţional “Avram Iancu” Cluj R.A., în funcţie de necesităţile pentru realizare/finalizarea lucrărilor aferente pistei de decolare-aterizare şi autorizării acesteia de către Autoritatea Aeronautică Civilă Română, precum şi pentru demararea lucrărilor de regulizare a râului Someşul Mic şi afluenţilor Becaş şi Murători.*  Conform prevederilor art. 6 alin. (9) din Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010 cu modificările şi completările ulterioare: “În cazul imobilelor înscrise în cartea funciară, care se includ în coridorul de expropriere, odată cu întabularea dreptului de proprietate al expropriatorului asupra coridorului de expropriere, se va nota din oficiu în cărţile funciare existente suprapunerea acestor imobile cu coridorul de expropriere. Prin excepţie, în situaţia în care se expropriază întregul imobil înscris în cartea funciară, aceasta se închide, cu menţionarea transcrierii imobilului în cartea funciară a coridorului de expropriere”.  Imobilul în suprafață de 2900 mp, situat în comuna Apahida, Tarla 28, parcela 1059/6/1, inițial în proprietatea numitei Șoica Ana (având succesori pe numiții Șoica Mihai Victor și Șoica Horea Călin) a fost identificat ca fiind integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m” – în Anexa 3 la Hotărârea Consiliului Județean Cluj nr. 189/2011 la poziția 527 și în Anexa la Hotărârea Consiliului Județean Cluj la poziția 479 – în etapa a III-a. Pentru această etapă nu s-a demarat procedura de expropriere, întrucât continuarea edificării pistei aeroportuare depinde de finalizarea devierii cursului râului Someșul Mic, care este împiedicată de intersectarea cursului propus cu sensul giratoriu din zona ”Sub Coastă”.  Șoica Mihai Victor și Șoica Horea Călin au solicitat în Dosar nr. 2650/117/2020 și în Dosar nr. 2674/117/2021 emiterea deciziei de expropriere cu privire la imobilul identificat anterior. Tribunalul Cluj, în soluționarea Dosarului nr. 2674/117/2021 a reținut în considerentele Sentinței civile nr. 290/2023 următoarele, cităm :   * ”... *trebuie punctat că, fiind deja declanșată, procedura de expropriere nu poate trena indefinit în timp. Dimpotrivă, aceasta se impune a fi continuată și finalizată, prin parcurgerea tuturor etapelor necesare*.” * ”... *Ca atare, nu poate fi acceptat ca procedura să fie lăsată în nelucrare o perioadă nelimitată, fără perspectivă în ce privește finalizarea acesteia. Indubitabil, o asemenea împrejurare determină o incertitudine profundă cu referire la situația juridică a terenului, plasând proprietarul în ipostaza în care nici nu se poate bucura, plenar, de atributele dreptului de proprietate, dar nici nu beneficiază de o dreaptă și prealabilă despăgubire*.”   Prin Sentința civilă nr. 290/2023, **UAT Județul Cluj a fost obligat la continuarea și finalizarea procedurii de expropriere declanșate prin Hotărârea Consiliului Județean Cluj nr. 103/2011, respectiv pentru lucrările de utilitate publică ”Aeroportul Internațional Cluj-Napoca – Pista de decolare – aterizare 3500 m” și ”Amenajarea râului Someșul Mic în municipiul Cluj-Napoca, județul Cluj**”.  Întrucât hotărârea judecătorească a rămas definitivă, este obligatorie ducerea la îndeplinire a obligațiilor stabilite de instanță în sarcina Județului Cluj, în consecință se impune emiterea deciziei de expropriere a terenului identificat anterior și despăgubirea persoanelor îndreptățite, în conformitate cu dispozițiile Sentinței civile nr. 290/2023.  Prin Hotărârea Consiliului Județean Cluj nr. 104/2025 s-a aprobat exproprierea pentru cauză de utilitate publică a imobilului-teren în suprafață de 2900 mp, situat în comuna Apahida, Tarla 28, parcela 1059/6/1, integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m”, pentru punerea în executare a Sentinței civile nr. 290/2023, pronunțată de Tribunalul Cluj în Dosar nr. 2674/117/2021, acest act administrativ constituind decizie de expropriere în temeiul prevederilor Legii nr. 255/2010 și constituie titlu executoriu pentru predarea bunurilor imobile, atât împotriva celor expropriați, cât și împotriva celor care pretind un drept legat de bunurile imobile expropriate, până la soluționarea definitivă și irevocabilă a litigiilor avînd ca obiect stabilirea dreptului de proprietate asupra imobilelor expropriate. | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Potrivit art. 18 din Legea nr. 255/2010 ”*În termen de 5 zile de la emiterea deciziei de expropriere, expropriatorul numeşte comisia de verificare a dreptului de proprietate ori a altui drept real în temeiul căruia cererea a fost formulată şi constată acceptarea sau, după caz, neacceptarea cuantumului despăgubirii de către proprietar sau titularii altor drepturi reale asupra imobilului supus exproprierii*.”  Potrivit art. 14 din Hotărârea Guvernului nr. 53/2011 *”(1) La nivelul fiecărei unităţi administrativ-teritoriale, în termen de 5 zile de la data emiterii deciziei de expropriere se va numi prin decizie a expropriatorului o comisie de verificare a dreptului de proprietate sau a altui drept real în temeiul căruia cererea a fost formulată şi constată acceptarea sau, după caz, neacceptarea cuantumului despăgubirii de către proprietar sau titularii altor drepturi reale asupra imobilelor supuse exproprierii.*  *(2) Comisia de verificare a dreptului de proprietate sau a altui drept real (denumită în continuare comisie) nu are personalitate juridică*.”  Prezentul proiect de hotărâre a fost întocmit în temeiul următoarelor prevederi legale și acte administrative:   * art. 173 alin. (1) lit. b) și c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, cu modificările și completările ulterioare * Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare * Hotărârea Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj-NapocaPista de decolare - aterizare 3500 m", cu modificările și completările ulterioare * Hotărârii Consiliului Județean Cluj nr. 104/2025privind punerea în executare a Sentinței civile nr. 290/2023 pronunțată de Tribunalul Cluj în Dosar nr. 2674/117/2021   Prezentul proiect de hotărâre este conform cu legislația enumerată anterior.  De asemenea, se constată faptul că proiectul de hotărâre este în acord cu prevederile Legii nr. 24/2000 privind normele de tehnică legislativă pentru elaborarea actelor normative, republicată. | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | |
| Nu este cazul | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | |
| **Prezentul proiect de hotărâre îndeplinește cerințele tehnice – juridice și de legalitate.** | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director executiv | Ștefan Iliescu | 01.07.2025 |  |
| Verificat: șef serviciu | Dan V. Pop | 01.07.2025 |  |
| Elaborat: consilier juridic | Cristina Oltean | 01.07.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **Direcția Juridică** | **1.07.2025** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Muntean Crina** |  | | **avizat** |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Gaci Simona** | **individual** | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/  Aviz implicit favorabil |
| **4** |  |  |  |